Richard Austen Butler
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie
Richard Austen Butler var en britisk konservativ politiker, opprinnelig klassisk filolog. Han var medlem av Underhuset fra 1929 til 1965.
Som viseutenriksminister fra 1938 til 1940 var han tilhenger av en ettergivenhetspolitikken overfor Tyskland. Han var undervisningsminister fra 1944 til 1945, arbeidsminister og medlem av kabinettet fra juni til juli 1945. I opposisjonstiden fra 1945 til 1951 var han leder for Conservative Partys forskningsinstitutt og bidro til en kraftig modernisering og endring i det konservative partiets ideologi, i en mer sosial-konservativ retning.Butler var finansminister fra 1951 til 1955. Senere ble han lordseglbevarer og leder av Underhuset fra 1955 til 1957, da han ble innenriksminister. I 1959 ble han igjen leder av Underhuset, samtidig som han fortsatte som innenriksminister, og ble formann i det konservative partiet fra 1959 til 1961. Han var også utenriksminister fra 1963 til 1964.Etter partiets valgnederlag i 1964 trakk Butler seg ut av politikken og ble rektor ved Trinity College, ved University of Cambridge. Butler var flere ganger vurdert som regjeringssjef, men tapte ledervalget i partiet tre ganger: i 1956 mot Anthony Eden, i 1957 mot Harold Macmillan og i 1963 mot Alec Douglas-Home. Nederlagene skyldtes blant annet hans ettergivende holdning overfor Tyskland før andre verdenskrig.Han ble adlet i 1965 som baron Butler of Saffron Walden og utga sine memoarer, The Art of the Possible i 1971. Les mer i Store norske leksikon Anthony Eden Harold Macmillan Alec Douglas-Home Storbritannias historie